       ROMÂNIA                                                                                                                                                      
JUDEŢUL CĂLĂRAŞI                                                                                                             
CONSILIUL JUDEŢEAN CĂLĂRAŞI
HOTĂRÂRE
privind aprobarea regimului finanțărilor nerambursabile, de către Consiliul Județean Călărași, 
pentru activități nonprofit de interes public județean, pe anul 2026
Consiliul Judeţean Călăraşi, întrunit în şedinţa extraordinară din 16.06.2026,

Având în vedere:

- raportul comun al Direcției Economice, Direcției Dezvoltare, Tehnică și Relații Externe și Direcției Juridice și Administrație Publică, înregistrat sub nr. 9723 din 10.06.2026;

- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

- avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

- prevederile Hotărârii Consiliului Județean Călărași nr. 83/2026 privind aprobarea bugetului propriu al Judeţului Călăraşi pe anul 2026 si estimările pentru anii 2027 – 2029, cu modificările și completările ulterioare;
- prevederile Hotărârii Consiliului Județean Călărași nr. 136 din 16.06.2026 privind aprobarea Programului anual județean pentru acordarea finanţărilor nerambursabile, valabil pe anul 2026;
- prevederile art. 6 lit. b), art. 8, art. 10, art. 16, art. 22, art. 29, art. 30 şi art. 31 alin. (3) din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

- prevederile art. 2 alin. (1), art. 5 şi art. 9 din Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările şi completările ulterioare;

- prevederile art. 173 alin. (1) lit. d) și alin. (5) lit. d), e) şi f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

 Art. 1. – Se aprobă Anunțul de participare pentru acordarea de finanțări nerambursabile a activităților nonprofit de interes general de către Județul Călărași pe anul 2026, anunț ce va fi publicat în Monitorul Oficial al României, partea a VI-a, conform Anexei nr. 1 ce face parte integrantă din prezenta hotărâre.

Art. 2. – Se aprobă Metodologia Generală pentru atribuirea contractelor cu finanțare nerambursabilă din fonduri publice ale județului Călărași, conform Anexei nr. 2 care face parte integrantă din prezenta hotărâre. 

Art. 3. – (1) Se aprobă Ghidul solicitantului privind regimul finanţărilor nerambursabile alocate de la bugetul propriu al judeţului Călărași pentru activităţi nonprofit de interes judeţean în anul 2026 – domeniul activități sportive, prevăzut în Anexa nr. 3 care face parte integrantă din prezenta hotărâre.

                     (2) Se aprobă Ghidul solicitantului privind regimul finanţărilor nerambursabile alocate de la bugetul propriu al judeţului Călărași pentru activităţi nonprofit de interes judeţean în anul 2026 – domeniul activități de tineret, prevăzut în Anexa nr. 4 care face parte integrantă din prezenta hotărâre.



   (3) Se aprobă Ghidul solicitantului privind regimul finanţărilor nerambursabile alocate de la bugetul propriu al județului Călărași pentru activităţi nonprofit de interes judeţean în anul 2026 – domeniul activități culturale, prevăzut în Anexa nr. 5 care face parte integrantă din prezenta hotărâre.

Art. 4. – Se aprobă Regulamentul de organizare şi funcţionare al comisiilor de evaluare a proiectelor care vor beneficia de finanțare de la bugetul propriu al Județului Călărași, în baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, prevăzut în Anexa nr. 6 ce face parte integrantă din prezenta hotărâre.  

Art. 5. – Direcția Economică, Direcția Dezvoltare Tehnică și Relații Externe și Direcția Juridică și Administrație Publică vor duce la îndeplinire prevederile prezentei hotărâri.
  
Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași, Direcţiei Economice, Direcției Dezvoltare Tehnică și Relații Externe și Direcției Juridice și Administrație Publică.
   PREŞEDINTE,

ec. Vasile ILIUȚĂ

                     
                                                  CONTRASEMNEAZĂ,                                                 

                                                                                                           SECRETARUL GENERAL AL JUDEŢULUI, 

   



                                                                           Anca-Mirela ȘTEFĂNESCU
Nr. 137 


Adoptată la Călăraşi,

Astăzi  16.06.2026,
Redactată de cons. jur., 
Alin-Cristian Gheorghe, în 5 exemplare.
